Vježbanje i zdrava hrana - prevencija raku dojke
Vježbanje odlaže prvu menstruaciju u vrijeme dok tijelo proizvodi hormone koji potiču na razvijanje bolesti. Druga stvar je smanjiti ko
Rak dojke je bolest koje žene zabrinjava tokom čitavog njihovog života. Međutim, izgleda da se rizik od obolijevanja od ove bolesti kod djevojčica može pojaviti u ranom djetinjstvu. Srećom, postoje koraci koje one i njihovi roditelji mogu poduzeti u tom najranijem dobu Neki znanstvenici istražuju kako bi djevojčice koje imaju 10, 11 godina mogle smanjiti rizik od obolijevanja od ove bolesti kasnije u životu. Što ranije počnete o tome misliti to bolje. Pubertet bi mogao biti važan period razvijanja raka dojke, smatra ljekar Joanne Dorgan. To je važno vrijeme za prevenciju, i neki stručnjaci smatraju da roditelji u tome mogu pomoći. Ohrabrujt djevojčice da vježbaju-kažu oni. Vježbanje odlaže prvu menstruaciju u vrijeme dok tijelo proizvodi hormone koji potiču na razvijanje bolesti. Neka istraživanja pokazuju da četiri sata fizičkih vježbi sedmično mogu odgoditi snažniju proizvodnju hormona - koji vode ranoj menstruaciji - i do godine dana. Dobacivanje loptom, igranje na igralištu, vožnja bicikla, četiri sata sedmično nije prevelik vremenski period za igru za jedno dijete, smatra profesor Leslie Bernstain Čak kada su djevojčice i dobile menstruaciju, vježba može smanjiti nivo njihovih hormona i potencijalno, smanjiti rizik od obolijevanja od raka dojke. Druga stvar je smanjiti konzumiranje masne hrane. U jednom istraživanju, djevojčice koje su smanjile u djetinjstvu konzumiranje masnoća za 6 procenata, smanjile su količinu estrogena i progesterona do 30 procenata u tijelu. Radi se o dramatičnom smanjenju nivoa hormona uz relativno nisko smanjenje konzumiranja masnoća, kaže ljekar Dorgan. Činjenica koja povezuje dijetu djevojčica i vježbanje sa smanjenim rizikom od obolijevnaja od raka dojke se još uvijek istražuje i daleko je do toga da je ova veza dokazana. Neki ljekari smatraju da se samo radi o teoriji. Međutim, za neke roditelje ovo istraživanje ima smisla. Ukoliko roditelji žele da kćerke nauče zdravijem životnom stilu, sada za to imaju razlog više.